Գաբոր Կուբատով

Գաբոր Կուբատով (, ), հունգարացի քաղաքական գործիչ, Հունգարիայի խորհրդարանի անդամ «Ֆիդես» կուսակցությունից Բուդապեշտի տարածաշրջանային ցուցակով 2006 թվականից մինչև 2014 թվականը, և ազգային կուսակցական ցուցակով 2014 թվականից։

Կենսագրություն 
Գաբորի հայրը ադրբեջանից է, մայրը՝ հունգարացի։ Նա հաճախել է միջնակարգ դպրոց Պեշերժեբեթում։ Բարձրագույն կրթություն է ստացել Գեդելյան ագրարային համալսարանում, բայց չի ավարտել այն։ 1990 թվականից աշխատել է որպես մասնավոր ձեռնարկատեր հյուրանոցային ոլորտում։ 1997 թվականին նա ընտանիքի հետ տեղափոխվել է Շորոկշար։

Քաղաքական գործունեություն 
Նա Բուդապեշտի 21-րդ շրջանի «Ֆիդես» քաղաքական կուսակցության շրջանային նախագահն էր։ 2006 թվականի հուլիսի 1-ից դարձել է «Ֆիդես»-ի կուսակցական տնօրեն։ Հունգարիայի 2006 թվականի խորհրդարանական ընտրություններում նա ընտրվել է Հունգարիայի Ազգային ժողովի անդամ՝ «Ֆիդես» կուսակցությունից Բուդապեշտի տարածաշրջանային ցուցակով։ 2006 թվականիի հոկտեմբերի 9-ից մինչև 2010 թվականի մայիսի 13-ը նա եղել է մշակույթի և մեդիայի կոմիտեի անդամ։ 2006 թվականի մայիսի 30-ից մինչև 2014 թվականի մայիսի 5-ը եղել է մարդու իրավունքների, փոքրամասնությունների, քաղաքացիական և կրոնական գործերի կոմիտեի անդամ։

2008 թվականի վճարովի ծառայությունների վերացման և 2009 թվականին Հունգարիայում Եվրոպական խորհրդարանի ընտրությունների ժամանակ հունգարական ընտրական քարոզարշավի կառավարիչն էր։ 2015 թվականի դեկտեմբերի 13-ին նա ընտրվել է «Ֆիդես»-ի չորս փոխնախագահներից մեկը։

Նա «Ֆերենցվարոշ» ֆուտբոլային ակումբի գործող նախագահն է։

Սկանդալներ և քննադատություն 
 2006 թվականից ի վեր Կուբատովը Հունգարիայի Ազգային ժողովի ամենաակտիվ անդամներից մեկն է։ Իր խորհրդարանական կարիերայի ընթացքում նա միայն մեկ անգամ հանդես եկավ ելույթով՝ 2007 թվականի ապրիլի 3-ին։
 Գոյություն ունեն երկու ձայնագրություն, որոնք հրապարակվել են 2010 թվականին, և մեկ տեսահոլովակ, որը հրապարակվել է 2012 թվականին, որտեղ Կուրբատովը խոսում է քվեարկող քաղաքացիների տվյալներով ցուցակի ստեղծման մասին՝ նշելով նրանց քաղաքական նախասիրությունները։ Ենթադրվում է, որ «Ֆիդեսն» օգտագործում է այդ ցուցակը, որպեսզի ակտիվացնի իր ընտրողներին։ Դա խախտում է ոչ միայն քվեարկության գաղտնիությունը, այլև ներխուժում է մարդկանց անձնական կյանք։ Բացի այդ, Կուրբատովի տեսանյութում «Ֆիդես»-ի ակտիվիստներին հրահանգում է խախտել ընտրություններից առաջ լռության շրջանը, երբ արգելված է քարոզչությունը, որպեսզի ծույլ ընտրողներին դրդեն քվեարկության։
 Ֆերենցվարոշի ֆուտբոլային երկրպագուները կանոնավոր բողոքի ակցիաներ են անցկացնում Կուրբատովի դեմ։ Նրանց կտրականապես դուր չի գալիս, թե ինչպես է նա ղեկավարում ակումբը։ Չնայած նրան, որ նրա օրոք կառուցվել է «Գրոուպամա Արենայի» նոր ակումբային մարզադաշտը, երկրպագուները դեմ են կենսաչափական անցակետի հետ կապված նորամուծություններին։ Անհրաժեշտ է սկսել երկրպագուի քարտը, որի վրա պարունակվելու են բոլոր տվյալները, ներառյալ մարդու կենսաչափական պարամետրերը։ Շատերը դա համարում են անընդունելի ներխուժում անձնական կյանք։
 Կուրբատովը «Ֆերենցվարոշ» ակումբի նախկին արմատական խուլիգաններից, այդ թվում՝ սպանության և այլ ծանր հանցագործությունների համար դատապարտված մասնավոր պահնորդական կազմակերպություն է ստեղծել։ Կազմակերպության անդամները ֆուտբոլային հանդիպումների ժամանակ հետևում են կարգուկանոնին, բայց նաև ներգրավված են խիստ աջակողմյան քաղաքական ակտիվության մեջ։

Ծանոթագրություններ 

Հունգարիայի քաղաքական գործիչներ